b"\n_START_ARTICLE_\nBlackburn Olympic Football Club\n_START_SECTION_\nHist\xc3\xb2ria\n_START_PARAGRAPH_\nEl club destaca per haver estat el primer club del nord d'Anglaterra en guanyar la Football Association Challenge Cup (FA Cup). El club va ser fundat el mes de febrer de l'any 1878, quan dos clubs de la ciutat, Black Star i James Street, decidiren fusionar-se, disputant inicialment competicions locals. El 1880 jug\xc3\xa0 la Lancashire Senior Cup i FA Cup per primer cop. Tres anys m\xc3\xa9s tard derrot\xc3\xa0 l'Old Etonians a la final de la competici\xc3\xb3._NEWLINE_La temporada seg\xc3\xbcent, el rival ciutad\xc3\xa0 de l'Olympic: Blackburn Rovers es proclam\xc3\xa0 campi\xc3\xb3 de la FA Cup, i r\xc3\xa0pidament esdevingu\xc3\xa9 el principal equip de la ciutat. El Blackburn Olympic mai m\xc3\xa9s assol\xc3\xad cap \xc3\xa8xit important. Amb l'arribada del professionalisme, el club no va poder mantenir-se viu, desapareixent el 1889._NEWLINE_Els seus colors eren samarreta blau cel, amb pantalons blancs. El seu \xc3\xbanic jugador internacional fou James Ward, seleccionat amb Anglaterra."